Վալիդ ալ-Շահրի

**Վալիդ Մուհամեդ ալ-Շահրի** (, ), Սաուդյան ահաբեկիչ, օդային առևանգող, 2001 թվականի սեպտեմբերի 11-ին ահաբեկչություն իրականացրած 19 մահապարտներից մեկը: American Airlines ավիաընկերության 11 չվերթի հինգ առևանգողներից մեկը, որն ընկել է Համաշխարհային առևտրի կենտրոնի Հյուսիսային աշտարակի մեջ՝ համակարգված գրոհների շրջանակներում:

Սաուդյան Արաբիայում ծնված ալ-Շահրին եղել է ուսանող՝ մինչև Մեդինա մեկնելը, որտեղ ուղեկցել է իր հոգեկան հիվանդ եղբորը: Ավելի ուշ նրանք հայտնվել են Աֆղանստանում։

## Վաղ կենսագրություն և կրթություն
Վալիդ ալ-Շահրին ծնվել է Ասիր թաղամասում՝ Սաուդյան Արաբիայի հարավ-արևմուտքում՝ Եմենի հետ սահմանին գտնվող աղքատ տարածաշրջանում: Շահրիի ընտանիքը հավատարիմ է եղել իսլամի վահաբական աղանդին, նրանք չեն ունեցել արբանյակային հեռուստատեսություն կամ ինտերնետ, Վալիդին արգելված է եղել նվագել երաժշտական գործիքներ կամ շփվել աղջիկների հետ, մինչև նա հասներ ամուսնության համար անհրաժեշտ տարիքին:

Ավելի վաղ ԶԼՄ-ները հայտնել են, որ Վալիդը օդաչուի վկայական է ստացել Էմբրի Ռիդլ ավիացիոն համալսարանում 1997 թվականին։  Սակայն կարճ հետաքննությունից հետո պարզվել է, որ Էմբրի-Ռիդլը որևէ մասնակցություն չի ունեցել ահաբեկիչների թռիչքային պատրաստությանը։ Այս համալսարանի ուսանողներից մեկը նույնպես ունեցել է Վալիդ ալ-Շահրի անունը, բայց նա կապ չի ունեցել Ալ-Կաիդայի հետ։

## Նախապատրաստվելով հարձակման

### 2000 թվական
Վալիդը թողել է իր ուսումը, որպեսզի ուղեկցի իր եղբորը՝ Վաիլին, որը հոգեկան հիվանդության պատճառով արձակուրդ է ուղարկվել Մեդինա: Վալիդը հորն ասել է, որ մտադիր է օգնություն խնդրել Մեդինայում գտնվող կրոնական բուժողից:

Մեդինա այցելելուց հետո եղբայրները ժամանել են Աֆղանստանի Ալ-Ֆարուք ուսումնական ճամբար, որտեղ նրանք հանդիպել են Ահմեդ ալ Նամիի և Սայիդ ալ-Ղամդիի հետ: Դեռևս Ալ-Ֆարուք ժամանելուց առաջ այս քառյակը, իբր, պարտավորվել է Ջիհադ վարել 2000 թվականի գարնանը մի արարողության ժամանակ, որը ղեկավարում էր Վաիլը, որը իրեն անվանել է Աբու Մուսաեբ Ալ-Ջանուբի՝ ի պատիվ Մուհամեդի ուղեկիցներից մեկի:

Վալիդը հետագայում ծառայել է Քանդահարի միջազգային օդանավակայանում անվտանգության ուժերում ՝ Սաիդ Ալ-Համդիի հետ: Այն բանից հետո, երբ նա ընտրվել է ահաբեկչական հարձակումներ իրականացնելու համար, մարզվել է այլ ապագա առևանգողների հետ Ալ-Մաթար համալիրում ՝ Աբու Թուրաբ Ալ-Ուրդունիի ղեկավարությամբ:

Վալիդը եղբոր հետ վերադարձել է Սաուդյան Արաբիա 2000 թվականի աշնանը, որպեսզի նրանք կարողանան ստանալ մաքուր ԱՄՆ անձնագրեր և վիզաներ, ինչը նրանք արել են համապատասխանաբար 2000 թվականի հոկտեմբերի 3-ին և հոկտեմբերի 24-ին:

Տեղի բնակիչները հայտնել են, որ նա և իր եղբայրը անհետացել են Սաուդյան Արաբիայի հարավ-արևմուտքում գտնվող Խամիս Մուշեյթ քաղաքից 2000 թվականի դեկտեմբերին:

9/11 հանձնաժողովի տվյալներով՝ 2000 թվականի նոյեմբերի կեսերին երեք ապագա առևանգողներ (Վայիլ ալ-Շեհրի, Վալիդ ալ-Շեհրի և Ահմեդ ալ-Նամի), ովքեր արդեն ստացել էին ամերիկյան վիզաներ հոկտեմբերի վերջին, Սաուդյան Արաբիայից խմբով մեկնել են Բեյրութ, այնուհետև Իրան, և այնտեղից նրանք կարողացել են տեղափոխվել Աֆղանստան և ճանապարհորդել այնտեղ։

### 2001 թվական
Ուսուցումն ավարտելուց հետո Վալիդը տեղափոխվել է Կարաչի (Պակիստան) ապահով տուն, այնուհետև ժամանել է ԱՄԷ: ԱՄԷ-ից հավանական առևանգողները Միացյալ Նահանգներ են ժամանել 2001 թվականի ապրիլ-հունիս ամիսներին: Վալիդը, հավանաբար, ժամանել է Միացյալ Նահանգներ 2001 թվականի ապրիլի 23-ին։ Որոշ աղբյուրներ հայտնում են, որ ալ-Շեհրին 1998 թվականից մինչև 2001 թվականը ժամանակավորապես մնացել է Մոհամմեդ Ատտայի բնակարանում Համբուրգում: Մյուսները ենթադրում են, որ նա հանդիպել է Զաքարիա Մուսաուիի հետ Լոնդոնում։

2001 թվականի մայիսի 4-ին դիմել և ստացել է Ֆլորիդայի վարորդական իրավունքի վկայական։ Մայիսի 19-ին Վալիդը և Սատամ ալ-Սուկամին թռել են Ֆորտ Լոդերդեյլից Ֆրիպորտ, որտեղ նրանք ամրագրումներ ունեին *Princess Resort-* ում: Այնտեղ նրանք չեն ունեցել անհրաժեշտ փաստաթղթեր, և նրանց հետ են ուղարկել Ֆլորիդա։ Այնտեղ կարմիր Kia Rio են վարձել Avis Rent-A-Car-ից։ Սեպտեմբեր 11-ի հանձնաժողովը կարծել է, որ նրանք, ամենայն հավանականությամբ, իրականացրել են այս մանևրը, որպեսզի թարմացնեն ալ-Սուկամիի ներգաղթի կարգավիճակը, քանի որ նրա օրինական մնալը Միացյալ Նահանգներում ավարտվել է 2001 թվականի մայիսի 21-ին:

Սուկամին ինը առևանգողներից մեկն էր, որը 2001 թվականի հունիսին SunTrust-ում ավանդային բանկային հաշիվ է բացել: Ապրելով Բոյնթոն Բիչում՝ Վալիդը հարևանների խոսքերով հայտնի է եղել որպես «Մայամի Մարլինս» բեյսբոլի ակումբի մոլի երկրպագու։

2001 թվականի հուլիսի 16-ին Վաիլը և Վալիդը հանգրվանել են Իսպանիայի Սալու քաղաքում գտնվող հյուրանոցում, որտեղ նրանց այցելել է Մուհամեդ Ատտան: Հուլիսի 30-ին Վալիդ ալ-Շահրին Ֆորտ Լոդերդեյլից միայնակ մեկնել է Բոստոն: Հաջորդ օրը թռել է Սան Ֆրանցիսկո, որտեղ մնել է մեկ գիշեր, նախքան Լաս Վեգասով Ֆլորիդա վերադառնալը:

2001 թվականի սեպտեմբերի 5-ին Ուեյլը և Վալիդ ալ-Շահրին ժամանել են Բոստոն Ֆորտ Լոդերդեյլ քաղաք: Նրանք նույն օրը մնացել են Մասաչուսեթս նահանգի Չեսթնաթ Հիլ քաղաքում գտնվող Park Inn-ում՝ վարձելով սենյակ 432-ը:

## Սեպտեմբերի 11-ի հարձակումներ
Եղբայրներ ալ-Շահրին և Աբդուլազիզ ալ-Օմարին միասին ժամանել են Լոգանի օդանավակայան 2001 թվականի սեպտեմբերի 11-ի առավոտյան ժամը 06:45-ին՝ վարձակալած Ford Focus-ը թողնելով օդանավակայանի կայանատեղիում: Օդանավակայանի զննման ժամանակ Վալիդը ընտրվել է CAPPS համակարգչային համակարգի միջոցով, որը պահանջում էր լրացուցիչ ստուգել նրա ուղեբեռը պայթուցիկ նյութերի համար։

Առավոտյան ժամը 7:40-ին, բոլոր հինգ առևանգողները գտնվել են ինքնաթիռում, որը առավոտյան ժամը 7: 45-ին պետք է սկսեր թռիչքը: Վաիլն ու Վալիդ աշ-Շեհրին միասին նստել են առաջին դասում համապատասխանաբար  2А և 2B տեղերում։

## Ծանոթագրություններ

Կատեգորիա:Ալ-Կաիդա